|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

Exemplum metastasis cerebralis in cerebro dextro: tumor primarius hic cancer pulmonis fuit.
**Tumor systematis nervosi centralis** fit cum intra systema nervosum centrale (SNC) - quod est cerebrum et medulla spinalis - cellulae non normales oriuntur. **Tumor cerebri** fit cum intra cerebrum cellulae non normales oriuntur, **tumor medullae spinalis** cum cellulae non normales intra medullam spinalem. Tumores SNC systematis nervosi centralis sunt tumores sensu stricto telarum neuroepithelii systematis nervosi centralis benigni vel maligni. At tumores sensu lato, et secundum classificationes currentes, sunt alii quoque tumores circum cerebrum ut meningiomata. 

Tumor vocitatur quoque *primarius*, ut dum cellulae eius ex cellulis vel cerebri vel structurarum cerebro sociatarum, immediate, ortae sunt. Vocitatur tumor *metastaticus* cum tumor *ab alia corporis parte* emanavitque in cerebrum (metastasis cerebralis) diffundit. Nominatur metastasis quoque tumor *secundarius*. Invenitur, contra, *primarius* tumoris metastatici alibi, non raro in cute (melanomate), mammae, coli, renium, nasopharynge. Pariter metastases spinales occurrant.

Ad tumores dignoscendosque separandos classificationes utiles sunt: *Classificationes* tumorum systematis nervosi centralis notae per Ordinem Mundi Sanitarium (OMS) divulgantur. Versio quinta currente de anno 2021 emanata est. 

Secundum classificationem OMS 2021 currente distinguuntur tumores SNC: gliomata et tumores glioneuronales et tumores neuronales, tumores plexus choroidei, tumores embryonales, tumores pineales, tumores nervorum cranialium et paraspinalium, meningiomata, tumores et mesenchymales et non meningotheliales, tumores melanocytici, tumores haematolyphoidei, tumores cellularum germinativarum, tumores regionis sellae, et metastases cerebrales (metastases in systema nervosi centrale). 

Tumores et maligni et benigni possunt esse. Cum eo gradus instituendi ad tumoris progressum describendum necesse videatur. De consuetudine gradus OMS 1-4 (ante 2021: I-IV) adhiberi solent.

Tumoris SNC signum universale non est. Apud cerebri tumorem vero non raro nova, id sunt adhuc incognita, symptomata, ut capitis dolor, mane vomitus, convulsio primo malum indicent. 

Diagnosis medica per iconismum medicum et biopsiam et diagnostica molecularis constituta est.

In tumores SNC tractandi optiones therapeuticae diversae notae sunt, ut chemotherapia, operatio neurochirurgica, radiatio. Ideoque decisiones therapeuticas in colloquiis tumorum elucidentur.

Systema nervosum centrale
-------------------------

 Conferatur pagina principalis Systema nervosum centrale.
Systema nervosum centrale, hic embryonis mensis tertii, est cerebrum plus medullam spinalem. Nota plexum choroideum, quo liquor cerebrospinalis (LCS) formatur, glandulam pinealem, et canalem centralem medullae spinalis, qua quoque LCS fluit.
Compositum est systema nervosum centrale (SNC) de partibus duabus, cerebro et medulla spinali. Spectans ad tumores systematis nervosi centralis: Cellulae principales, quae structuram eius formant, sunt cellulae gliales ("cellulae sustinentes") et neurona ("cellulae nervales"). Circum et intra systema nervosum centrale inveniuntur canaliculi et spatia, impleta liquore cerebrospinale, ab plexibus choroideis, in ventriculis cerebri sitis, formata. Origo cellularum SNC sunt praecursores cellulae embryonales, quarum pars dimidia iam ontogenesi cerebri humani ineunte intra uterum apoptosis ope periit. In cerebri media parte sita est glandula pinealis, pars functionalis numeri circadianus, origo hormonis melatonini. Connectitur SNC per nervos craniales (cerebri) et paraspinales (medullae spinalis). Circumcingunt et cerebrum et medullam spinalem membranas diversas, meninges. 

Aliqua, ut quaeque partes eius, structurarum praedictarum mutatione tumorosa affici potest.

Classificatio Ordinis Mundi Sanitarii 2021
------------------------------------------

Secundum classificationem Ordinis Mundi Sanitarii (OMS)) 2021 vero distinguuntur tumores systematis nervosi centralis (SNC): 

* gliomata et tumores glioneuronales et tumores neuronales,
* tumores plexus choroidei,
* tumores embryonales,
* tumores pineales,
* tumores nervorum cranialium et paraspinalium,
* meningiomata,
* tumores et mesenchymales et non meningotheliales,
* tumores melanocytici,
* tumores haematolyphoidei,
* tumores cellularum germinativarum,
* tumores regionis sellae,
* metastases in systema nervosi centrale.

### Gliomata

Gliomata constituunt grex heterogenus cellularum cellulis glialibus similium. Circiter 30 — 50 % omnium tumorum cerbri sunt gliomata. Ex eis 50 % maligna *glioblastomata* sunt, 25 % *astrocytomata* (cellulae astrocytis similes), 5 — 18 % *oligodendrogliomata* (oligodendrocytis similes), 2 — 9 % *ependymomata* (cellulis ependymoglialibus similes). Praeterea gliomata mixta, ut *astrooligodendrogliomata* vel *oligoastrocytomata* occurrant.

### Tumores plexus choroidei

Specimen intraoperativum a structura papillaria et cellulis epithelialibus, H&E
Tumores plexus choroides sunt tumores intracraniales rari, qui omnium tumores cerebri 0.4-0.6% sunt. Derivata ab epithelio plexus choroidei haec neoplasmata intraventricularia papillaria (= epithelio adnexa) formant *papillomata plexus choroidei* (PPC, gradu 1, bona differentiatione) vel *papillomata plexus choroidei atypica* vel *carcinomata plexus choroidei* (CPC, gradu 3, valde malignum). Symptoma frequente est hydrocephalus. Consociati sunt tumores plexus choroidei cum syndroma Aicardi, morbo Hippel et Lindau, haemangioblastomate. Interdum iconismus medicus pediculum tumoris, quo istud epithelio adnectiur, ostendit. Benigna PPC frequentius invenitur in ventriculo quarto, dum varietates ceteri saepius in ventriculis lateralibus conspiciuntur.

### Tumores embryonales

Rosaria medulloblastomatis anulos formantes
Inter tumores embryonales *medulloblastoma* valde malignum (ante 2021 gradu IV) invenitur, quod imprimis in verme cerebelli situm est, rarius intra hemisphaeriam cerebelli. Medulloblastoma extra cerebellum nominatum est *tumor neuroektodermalis primitivus* (TNEP). Medullablastoma est tumor cerebri impubium frequentissimus (in impubibus 3-8 annos natibus). Sub microscopio inveniuntur *rosaria neuroblastica Homer et Wright*. Iam ab anno 2016 qualitates geneticas, ut *WNT acitivatum* vel *SHH activatum* vel *TP53 typus nativus* , inclusae sunt. Signa pressurae intracranialis auctae invenitur in aegrotorum dodrantibus. Therapia per resectionem (totalem, quoad fieri potest), radiotherapiam, chemotherapiam. Prognosis et metastasium praesentiae (circiter 50% aegrotorum affecti sunt) et tumoris geneticae pendit.

Alii tumores embryonales sunt *tumor rhabdoideus teratoideus atypicus* (TRTA, imprimis in infantibus), *tumor neuroepithelialis cribriformis* (TNECRI, fortasse varietas TRTA, cum prognosi salutariore), *tumor embryonalis cum rosariis multilaminatis*  (TERM, imprimis infantium, gradu 4, valde malignus).

### Metastases spinales

Tumores primarii de cancris pulmonum, mammae, prostatae, vel renium oriuntur. Signa clinica sunt dolores locales vel radiculares, parapareses, paraplegia, inordinationes vesicae urinariae. Tractatio per glucocorticoides, resectionem (cum medullae compressione), radiotherapiam fit.

Classificationes Ordinis Mundi Sanitarii priores
------------------------------------------------

Classificatio annis 2016 primo ad tumorum biologiam molecularem spectavit. Haec *classificatio histologica et molecularis* ad inventiones scientificas respexit: mutationem geneticam IDH1 (vel IDH2), codeletionem et brachii brevis chromosomatis 1 et brachii longi chromosomatis 19 testimonis diagnosis oligodendrogliomatis (una cum mutatione IDH1), methylationem promotoris MGMT (mensuram effectuum chemotherapeuticorum), velut alia indicatores geneticas.

Classificatio annis 2007 distinxit inter tumores telarum neuroepithelii, tumores nervorum cranialium ac paraspinalium, tumores meningum, lymphomata ac neoplasmata haematopoietica, tumores gametorum, tumores regionis sellae, tumores metastaticos.

Gradus tumorum systematis nervosi centralis
-------------------------------------------

Extra nomenclatura ope graduum *progressus* tumoris describi potest. Ante 2021 gradus OMS I-IV adhibentur:

* **Gradus I** tumores sunt lente crescentes et non maligni. Ab anno 2021: **gradus 1**.
* **Gradus II** tumores lente crescunt, interdum transformatio in gradum altiorem observatur. Ab anno 2021: **gradus 2**.
* **Gradus III** tumores maligni sunt, saepe transformatio in gradum altiorem observatur. Ab anno 2021: **gradus 3**.
* **Gradus IV** tumores sunt celer crescentes et maligni. Ab anno 2021: **gradus 4**.

Memento ut gradus tumorum systematis nervosi centralis ab gradibus aliorum corporis tumorum separant.

Epidemiologia
-------------

In orbe terrarum incidentia omnium tumorum cerebri malignorum per anno aestimatur 3.7 per 100 000 virorum atque 2.6 per 100 000 feminarum. Videtur ut incidentiae valores civitatum provectibilium (3.0 virorum, 2.1 feminarum) civitatibus oeconomice progressis (5.8 virorum, 4.1 feminarum) pauciores sint. Inter tumorum generas autem magnae differentiae incidentiarum sunt. Inter tumores SNC, secundum numeros, metastases cerebrales sunt frequentissimae.

Anno 2023 investigatio propria ad praevalentiam tumorum systematis nervosi centralis (SNC) primariorum spectavit: Omnium tumorum SNC praevalentia tumoris cerebri fuit 70.9%, medullae spinalis 12.2%; gliomatum 42.8%, astrocytomatum polycysticorum 3.8%, glioblastomatum 17.7%, adenomatum glandulae pituitariae 12.2%, oligodendrogliomatum 3.9%, tumorum ependymalium 3.2%, meningiomatum 24.1% tumorum embryonalium 3.1%, schwannomatum 6.7%, medulloblastomatum 7.7%.

Notae
-----

1. ↑  Institutum nationale tumorum (**NIH**): Informatio generalis de tumoribus systematis nervosi centralis
2. ↑  Louis D. N. , Perry A. Wesseling P. Brat D. J. Cree I. A. Figarella-Branger D. Hawkins C. Ng H. K. Pfister S. M. Reifenberger G. et al. (Aug 2021). "The 2021 WHO Classification of Tumors of the Central Nervous System: a summary". *Neuro-oncology* **23** (8): 1231-51  doi:10.1093/neuonc/noab106
3. ↑  Çetin Ö. E. İşler C. Uzan M. Çiğdem Özkara Ç. (Ian 2017). "Epilepsy-related brain tumors". *Seizure* **44**: 93-7  doi:10.1016/j.seizure.2016.12.012
4. ↑  Grunert M. Kassubek R. Danz B. Klemenz B. Hasslacher S. Stroh S. Schneele L. Langhans J. Ströbele S. Barry S. E. et al. (201). "Radiation and Brain Tumors: An Overview". *Critical reviews in oncogenesis* **23** (1-2): 119-38  doi:10.1615/CritRevOncog.2018025927
5. ↑  Sethi D. Arora R. Garg K. Tanwar P. (2017). "Choroid plexus papilloma". *Asian journal of neurosurgery* **12** (1): 139-41  doi:10.4103/1793-5482.153501
6. ↑  Jennifer Cotter A. Hawkins C. (Ian-Feb 2022). "Medulloblastoma: WHO 2021 and Beyond". *Pediatric and developmental pathology* **25** (1): 23-33  doi:10.1177/10935266211018931
7. ↑  Schwalbe E. C. Lindsey J. C. Nakjang S. Crosier S. Smith A. J. Hicks D. Rafiee G. Hill R. M. Iliasova A. Stone T. et al. (Iul 2017). "Novel molecular subgroups for clinical classification and outcome prediction in childhood medulloblastoma: a cohort study". *Lancet Oncology* **18** (7): 958-71  Error: Bad DOI specified!
8. ↑  Nesvick C. L. Lafay-Cousin L. Raghunathan A. Bouffet E. Huang A. A. Daniels D. J. (Oct 2020). "Atypical teratoid rhabdoid tumor: molecular insights and translation to novel therapeutics". *Journal of neuro-oncology* **150** (1): 47-56  doi:10.1007/s11060-020-03639-w
9. ↑  Johann P. D. Hovestadt V. Thomas C. Jeibmann A. Heß K. Bens S. Oyen F. Hawkins C. Pierson C. R. Aldape K. et al. (Iul 2017). "Cribriform neuroepithelial tumor: molecular characterization of a SMARCB1-deficient non-rhabdoid tumor with favorable long-term outcome". *Brain pathology* **27** (4): 411-8  doi:10.1111/bpa.12413
10. ↑  Gualano F. M. Hassoun P. Carter C. L. Hanson D. (Mai 2023). "Embryonal tumor with multilayered rosettes: Post-treatment maturation and implications for future therapy". *Cancer reports* **6** (5): e1812  doi:10.1002/cnr2.1812
11. ↑  Aebi M. (Oct 2003). "Spinal metastasis in the elderly". *European spine journal* **23 Suppl 2** (Suppl 2): S202-13  doi:10.1007/s00586-003-0609-9
12. ↑  Komori T. (Iul 2017). "The 2016 WHO Classification of Tumours of the Central Nervous System: The Major Points of Revision". *Neurologia medico-chirurgia* **57** (7): 301-11  doi:10.2176/nmc.ra.2017-0010
13. ↑  Reuss D. E. Sahm F. Schrimpf D. Wiestler B. Capper D. Koelsche C. Schweizer L. Korshunov A. Jones D. T. W. Hovestadt V. et al. (Ian 2015). "ATRX and IDH1-R132H immunohistochemistry with subsequent copy number analysis and IDH sequencing as a basis for an "integrated" diagnostic approach for adult astrocytoma, oligodendroglioma and glioblastoma". *Acta neuropathologica* **129** (1): 133-46  doi:10.1007/s00401-014-1370-3
14. ↑  Bigner S. H. Matthews M. R. Rasheed B. K. Wiltshire R. N. Friedman H. S. Friedman A. H. Stenzel T. T. Dawes D. M. McLendon R. E. Bigner D. D. (Aug 1999). "Molecular genetic aspects of oligodendrogliomas including analysis by comparative genomic hybridization". *American journal of pathology* **155** (2): 375-86  doi:10.1016/S0002-9440(10)65134-6
15. ↑  Esteller M. Garcia-Foncillas J. Andion E. Goodman S. N. Hidalgo O. F. Vanaclocha V. Baylin S. B. Herman J. G. (Nov 2000). "Inactivation of the DNA-repair gene MGMT and the clinical response of gliomas to alkylating agents". *The New England journal of medicine* **343** (19): 1350-4  doi:10.1056/NEJM200011093431901
16. ↑  Louis D. N. Ohgaki H. Wiestler O. D. Cavenee W. K. Burger P. C. Jouvet A. Scheithauer B. W. Kleihues P. (2007). "The 2007 WHO classification of tumours of the central nervous system". *Acta Neuropathol* **114** (2): 97-102  (PDF) **(Anglice)**
17. ↑  Bondy M. L. Scheurer M. E. Malmer B. Barnholtz-Sloan J. S. Davis F. G. Il'yasova D. Kruchko C. McCarthy B. J. Rajaraman P. Schwartzbaum J. A. et al. (2008). "Brain tumor epidemiology: consensus from the Brain Tumor Epidemiology Consortium". *Cancer* **113** (7 suppl): 1953-68  doi:10.1002/cncr.23741
18. ↑  Salari N. Ghasemi H. Fatahian R. Mansouri K. Dokaneheifard S. Shiri M. H. Hemmati M. Mohammadi M. (Ian 2023). "The global prevalence of primary central nervous system tumors: a systematic review and meta-analysis". *European journal of medical research* **28** (1): 39  doi:10.1186/s40001-023-01011-y

Nexus interni
-------------

* Astrocytoma
* Cerebrum
* Neurochirurgia
* Oncologia

### Ad differentiam diagnosis medicae

* Aphasia
* Capitis dolor
* Morbus comitialis

Nexus externi
-------------

* *cancet.net* de tractatione tumorum systematis nervosi centralis **(Anglice)**
* *Johns Hopkins medicine* de therapia tumorum cerebri **(Anglice)**
* Dissertatio inauguralis veta de Calow CH (1826) de tumoribus cerebri, Berolini